b'\n_START_ARTICLE_\nSuresnes\n_START_SECTION_\nAdministracija\n_START_PARAGRAPH_\nSuresnes je sede\xc5\xbe istoimenskega kantona, vklju\xc4\x8denega v okro\xc5\xbeje Nanterre.\n_START_SECTION_\nZgodovina\n_START_PARAGRAPH_\nUtrdba Fort du Mont-Val\xc3\xa9rien je bila zgrajena leta 1841 kot del mestnega obro\xc4\x8da sodobnih fortifikicij. V \xc4\x8dasu francosko-pruske vojne je odigrala pomembno vlogo pri obrambi Pariza. Njena predaja je bila ena glavnih to\xc4\x8dk premirja, sklenjenega med francosko vlado in nem\xc5\xa1kim kanclerjem Ottom von Bismarckom 17. januarja 1871, s katerim so jo Nemci okupirali v zameno za po\xc5\xa1iljko hrane stradajo\xc4\x8demu mestu. Med drugo svetovno vojno je slu\xc5\xbeila kot nem\xc5\xa1ki zapor, rabljen za usmrtitve zapornikov._NEWLINE_Leta 1974 je bil v Suresnesu dr\xc5\xbean 26. kongres Socialisti\xc4\x8dne delavske stranke \xc5\xa0panije, ki je bila v tem \xc4\x8dasu pod Francovo \xc5\xa0panijo prepovedana. Na njem je bil za generalnega sekretarja stranke izvoljen Felipe Gonz\xc3\xa1lez in njegovo reformisti\xc4\x8dno krilo, z njim pa se je stranka preusmerila od izgnancev k mladim \xc5\xa0pancem, ki se niso borili v \xc5\xa1panski dr\xc5\xbeavljanski vojni.'